stanford-oval/wikipedia huggingface dataset:
Sabrina Santamaria

| Sabrina Santamaria |
| --- | --- |

Henkilötiedot
Syntynyt: 24. helmikuuta 1993 (ikä 31)
Kansalaisuus:   Yhdysvallat
Tennispelaaja
Kätisyys:  oikea
Palkintorahat:  660 537 USD
Kaksinpeli
Paras sijoitus:  384. (20.6.2016)
Voitot/tappiot:  132–85
Nelinpeli
Paras sijoitus:  84. (11.6.2018)
Voitot/tappiot:  210–218
Aiheesta muualla
ITF
WTA
Sabrina Santamaria (s. 24. helmikuuta 1993) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 384 kesäkuussa 2016 ja nelinpelissä sijalla 84 kesäkuussa 2018. Hän on voittanut urallaan 12 ITF-turnausta nelinpelissä ja kaksi kansinpelissä. Suomessa HVS:ää edustava Santamaria valittiin Tennisliigan kauden 2016−2017 arvokkaimmaksi naispelaajaksi.
Santamaria asuu Helsingissä suomalaisen miehen kanssa.
Aiheesta muualla

Sabrina Santamaria Tennisliigan sivuilla (Arkistoitu – Internet Archive)
Sabrina Santamaria WTA:n sivuilla (englanniksi)
Sabrina Santamaria ITF:n sivuilla (englanniksi)
Rust (tietokonepeli)

| Rust |
| --- | --- |

Kehittäjä:  Facepunch Studios
Julkaisija:  Facepunch Studios
Jakelija:  Steam ja Humble Store
Pelimoottori:  Unity 5
Julkaistu:   8. helmikuuta 2018
Lajityyppi:  toimintaseikkailupeli, selviytymispeli
Pelimuoto:  moninpeli ja yhteistyömoodi
Alusta:  Linux, Mac OS X, Microsoft Windows, Playstation 4, Xbox One
Jakelumuoto:  Steam
Lisää peliartikkeleitaVideopelien teemasivulla
Infobox OK  : 
Rust on Facepunch Studiosin kehittämä massiivimoninpeli (MMO) ja selviytymispeli. Peli julkaistiin alun perin 11. joulukuuta 2013 Steamin Early Access -ohjelmassa. Vakaa versio julkaistiin 8. helmikuuta 2018.
Rustin inspiraation lähteenä ovat toimineet mm. pelit DayZ, Minecraft sekä Stalker.
Pelin kehitystä on mahdollista seurata pelin omilta kotisivuilta, joilta löytyvät muun muassa tiimin kuukausittaiset (aiemmin viikoittaiset) kehitysblogit.
Pelin kehittäjä Facepunch ilmoitti menettäneensä kaikki Euroopan peliservereille tallennetun datan OVH:n Strasbourgin palvelinkeskuksen tulipalossa maaliskuussa 2021.
Kehitys

Rust alkoi DayZ-pelin kloonina. Ajan kuluessa peli on saanut paljon lisää sisältöä ja lähtenyt omalle polulleen. Peli julkaistiin ensimmäisen kerran 11. joulukuuta 2013 alfaversiona, jolloin se käytti Unity 4 -pelimoottoria. Peliä rakennettiin sekavan ja huonosti suunnitellun koodin päälle, mikä johti moniin bugeihin ja hitaaseen kehitykseen. Tästä syystä kehittäjä päätti aloittaa pelin rakentamisen tyhjästä, täysin uudelle pohjalle.[lähde? ]
Kesällä 2014 alkoi pelin uuden "alpha reboot (experimental)"-version kehitys, ja vanhan "legacy"-version kehitys lopetettiin. Vanha versio on yhä pelattavissa, mutta sitä ei enää päivitetä.[lähde? ]
29. elokuuta 2014 paljastettiin pelin uuden version siirtyvän käyttämään Unity 5 -pelimoottoria.
1. lokakuuta 2014 lähtien pelaajat alettiin ohjata automaattisesti uuteen versioon vanhan sijaan.
8. helmikuuta 2018 pelistä julkaistiin vakaa versio. Samalla tiimi siirtyi viikoittaisista päivityksistä kuukausittaisiin.
Vastaanotto

Pelin pääkehittäjä Garry Newman luuli, ettei voisi tehdä yhtä menestyvää peliä kuin Garry's Mod, joka myi yli 7 miljoonaa kopiota.[lähde? ] Rust kuitenkin yllätti ja se onkin ollut yksi genrensä myydyimmistä peleistä. Rust myi 150 000 kopiota heti ensimmäisenä kahtena viikkona ja miljoona ensimmäisenä kahtena kuukautena, vaikka peli oli vasta alfaversiona. Garry's Mod myi aikoinaan 34 000 kopiota ensimmäisen julkaisuviikkonsa aikana. 21. helmikuuta 2014 mennessä peli oli myynyt jo yli 30 miljoonan dollarin edestä, ja 23. toukokuuta 2014 mennessä sitä oli myyty jo yli 1,6 miljoonaa kopiota eli 46,5 miljoonan dollarin edestä.[lähde? ]
Pelit-lehden Jussi Forelius antoi Rustin Windows-versiolle 79 pistettä sadasta.
Aiheesta muualla

Rust MobyGamesissa (englanniksi)
Twitter @playrust (englanniksi)
Facebook facepunchrust (englanniksi)
Kehittäjän kotisivut ja kehitysblogit (englanniksi)
Rust wiki (englanniksi)
Saarijärvi (Multia, Lauttaperä)

| Saarijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°32′09″N, 24°54′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karankajärven va (14.66)
Laskuoja:  oja Tervapuroon 
Järvinumero:  14.662.1.010
Mittaustietoja
Pinnankorkeus:  216,9 m  
Pituus:  850 m  
Leveys:  500 m  
Rantaviiva:  2,719 km  
Pinta-ala:  23,707 ha  
Tilavuus:  0,0003562 km³ 
Keskisyvyys:  1,5 m  
Suurin syvyys:  4,1 m  
Saaria:  1 
 fiSaarijärvi 
Saarijärvi  on Keski-Suomessa Multialla  Lauttaperän lähellä sijaitseva järvi.
Maantietoa

Järvi on 850 metriä pitkä, 500 metriä leveä, ja sen pinta-ala on 24 hehtaaria. Järvellä on kartan mukaan yksi saari. Järven tilavuudeksi on saatu 356 200 kuutiometriä. Sen keskisyvyys on 1,5 metriä ja suurin syvyys on 4,1 metriä. Sen rantaviivan pituus on 2,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Selänpäänjoen valuma-alueeseen (14.662) se kuuluu. Järven vedenpinnan korkeus on 216,9 metriä mpy.
Rosalía

| Rosalía |
| --- | --- |
 Rosalía vuonna 2019.
Henkilötiedot
Koko nimi:  Rosalía Vila Tobella
Syntynyt: 25. syyskuuta 1993 (ikä 31) Sant Esteve Sesrovires, Espanja
Ammatti:  laulaja-lauluntekijä
Muusikko
Taiteilijanimi:  Rosalía
Laulukielet:  espanja
Tyylilajit:  uusi flamenco, R&B
Soittimet:  palmas (käännä suomeksi), piano ja kitara 
Levy-yhtiöt:  Sony Music Entertainment
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Rosalía Vila Tobella (s. 25. syyskuuta 1993 Sant Esteve Sesrovires, Espanja), joka tunnetaan taiteilijanimellä Rosalía, on espanjalainen laulaja-lauluntekijä. Hän julkaisi esikoisalbuminsa Los ángeles vuonna 2017 ja seuraavan albuminsa El mal querer vuotta myöhemmin. Rosalía yhdistelee musiikissaan klassista flamencoa, R&B:tä ja hip hopia. Latinomusiikin kasvaneen suosion myötä hän on tullut tunnetuksi myös Yhdysvalloissa.
Omien teostensa ohella Rosalía on tehnyt yhteistyötä monien tunnettujen artistien, kuten rap-artisti Travis Scottin ja laulaja J Balvinin, kanssa. Hänen ja Scottin ensimmäinen yhteinen kappale ”Highest in the Room” julkaistiin vuonna 2019 ja se nousi listaykköseksi Yhdysvalloissa. Heidän toinen kappaleensa ”TKN” julkaistiin toukokuussa 2020. Seuraavan vuoden tammikuussa julkaistiin Rosalían ja yhdysvaltalaislaulaja Billie Eilishin yhteistyökappale ”Lo vas a olvidar”, joka kuullaan myös televisiosarjassa Euphoria.
Vuonna 2020 Rosalía voitti ensimmäisen Grammy-palkintonsa, kun El mal querer valittiin parhaaksi rockin, urbaanin tai vaihtoehtoisen latinomusiikin albumiksi. Hän oli itse ehdolla parhaaksi uudeksi artistiksi samana vuonna ensimmäisenä kokonaan espanjankielisenä artistina koskaan. Rosalía esitti gaalassa ”Juro que” ja ”Malamente” -kappaleensa. Vuonna 2018 ”Malamente” voitti kaksi Latin Grammy -palkintoa, mikä oli eniten, mitä yhdenkään espanjalaisen artistin yksittäinen tuotos oli siihen mennessä koskaan saanut . El mal querer voitti myös vuoden albumin Latin Grammy -palkinnon vuonna 2019. Saman vuoden elokuussa Rosalían ja J Balvinin musiikkivideo ”Con altura” -kappaleelle palkittiin MTV Video Music Awards -gaalassa parhaana latinovideona.
Diskografia > Studioalbumit

Los ángeles (2017)
El mal querer (2018)
Motomami (2022)
Aiheesta muualla

Kuvia tai muita tiedostoja aiheesta Rosalía Wikimedia Commonsissa
Saarijärvi (Mänttä-Vilppula, eteläinen)

| Saarijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  61°55′36″N, 24°29′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ruoveden alue (35.33)
Laskuoja:  oja Joutsenjärveen 
Järvinumero:  35.336.1.003
Mittaustietoja
Pinnankorkeus:  126,6 m  
Rantaviiva:  2,153 km  
Pinta-ala:  12,254 ha  
Saaria:  1 
 fiSaarijärvi 
Saarijärvi  on Pirkanmaalla Mänttä-Vilppulassa ja JuupajoellaSuluslahden kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 12,3 hehtaaria ja se on 750 metriä pitkä ja 300 metriä leveä. Järvellä on kartan mukaan yksi saari. Sen rantaviivan pituus on 2,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Hanhilamminojan valuma-alueeseen (35.336) se kuuluu. Järven vedenpinnan korkeus on 126,6 metriä mpy.
Sarantáporo

| Sarantáporo Σαραντάπορο |
| --- | --- |
 Kunnallisyksikön sijainti
 Sarantáporo
 Koordinaatit: 40°4′8″N, 22°3′12″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Lárisa
Kunta:  Elassóna
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  220308
Väkiluku (2011):  2 455
 – Kylä­yhdys­kunta:  580
 – Kylä:  580
Aikavyöhyke:  UTC+2
 – Kesäaika:  UTC+3
Postinumero:  402 00
Rekisterikilpi:  RI
Infobox OKVirheellinen NIMI-arvo: 
Sarantáporo (kreik. Σαραντάπορο) on Kreikan kylä sekä samanniminen Elassónan kunnan kunnallisyksikkö (Δημοτική Ενότητα Σαρανταπόρου, Dimotikí Enótita Sarantapórou) ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2 455 ja varsinaisen Sarantáporon kylän väkiluku 580 (vuonna 2011).
Sarantáporon kylä sijaitsee linnuntietä noin 22 kilometriä luoteeseen Elassónan kaupungista. Kylän läheltä virtaa sille nimen antanut Sarantáporos-joki. Sarantáporon kunnallisyksikkö käsittää alueen Elassónan kunnan pohjoisissa keskiosissa. Sarantáporo oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Antichásian, Karyán, Livádin, Ólympoksen, Potamián, Tsaritsánin ja Verdikoúsan kanssa, jolloin se muuttui uuden kunnan kunnallisyksiköksi.
Kunnallisyksikön osat

Sarantáporon kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ázoros | Ázoros | 333 |
| Geránia | Geránia | 251 |
| Giannotá | Giannotá | 261 |
| Lykoúdi | Lykoúdi | 298 |
| Lykoúdi | Sykiá | 0 |
| Miléa | Miléa | 397 |
| Sarantáporo | Sarantáporo | 580 |
| Tsapourniá | Farmáki | 156 |
| Tsapourniá | Tsapourniá | 179 |
Yhteensä: 2 455
Seidel

Seidel on muun muassa seuraavien henkilöiden sukunimi:
Erik Seidel (s. 1959), yhdysvaltalainen pokeriammattilainen
Heinrich Seidel (1842–1906), saksalainen kirjailija
Molly Seidel (s. 1994), yhdysvaltalainen kestävyysjuoksija
Paul Seidel (1858–1929), saksalainen taidehistorioitsija
Wolfgang Seidel (1926–1987), saksalainen F1-kuljettaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Seichō Matsumoto

Seichō Matsumoto vuonna 1955.
Seichō Matsumoto (21. joulukuuta 1909 – 4. elokuuta 1992) oli japanilainen kirjailija. Vuosina 1963–1971 hän johti seuraa Mystery Writers of Japan.
Suomeksi Matsumoton tuotannosta on julkaistu Junaongelma (1973) Sapo-sarjassa.
Patricia Kaas

| Patricia Kaas |
| --- | --- |
 Patricia Kaas, 2009
Henkilötiedot
Syntynyt: 5. joulukuuta 1966 (ikä 57) Forbach, Lorraine, Ranska
Ammatti:  Laulaja, lauluntekijä, näyttelijä
Muusikko
Aktiivisena:  1985–
Tyylilajit:  Pop, Chanson, Jazz,  Kabaree
Levy-yhtiöt:  Columbia
Aiheesta muualla
Kotisivut
  [ Muokkaa Wikidatassa ] [ ohje ]  
Patricia Kaas (5. joulukuuta 1966 Forbach, Lorraine) on ranskalainen laulaja. Kaas on yksi Ranskan musiikkihistorian menestyneimpiä naislaulajia ja hänen musiikkityylinsä on hienoinen sekoitus chansonia, jazzia ja poppia. Häntä verrataan usein Celine Dioniin ja Lara Fabianiin. Kaas on myynyt kaikkiaan yli 16 miljoonaa levyä maailmanlaajuisesti. Hänen kolmas levynsä, Je te dis vous, on saavuttanut suurimman kansainvälisen suosion, muun muassa Suomessa, Ruotsissa, Venäjällä, Saksassa, Sveitsissä, Alankomaissa, Belgiassa, Kanadassa ja Koreassa.
Vuonna 2002 Patricia nähtiin valkokankaalla romanttisessa komediassa: And Now... Ladies And Gentlemen. Hän näytteli jazzlaulajaa; vastanäyttelijänä oli Jeremy Irons.
Elämäkerta

Patricia Kaas syntyi 5. joulukuuta 1966 Ranskan Lorrainessa Forbachissa, lähellä Saksan rajaa, ja on nuorin seitsemästä lapsesta (viisi poikaa ja kaksi tyttöä). Perheen isä Joseph oli ranskalainen kaivostyöntekijä ja äiti Irmgard saksalainen. Kaas varttui Forbachin ja Saarbrückenin välillä olevassa Stiring-Wendelissä, lähellä Ranskan rajaa. Kuusivuotiaaksi asti hän puhui saksan murretta. Hänen ranskalainen ja saksalainen perintönsä johti jatkuvaan kiinnostukseen parantaa kahden maan välisiä suhteita.
Äiti kannusti Kaasia laulajauralle jo varhaislapsuudesta lähtien. Kahdeksanvuotiaana Kaas lauloi Sylvie Vartanin, Dalidan, Claude François'n ja Mireille Mathieun kappaleita, mutta myös englanninkielisiä kappaleita, kuten New York, New York, erilaisissa pienemmissä tapahtumissa, kuten hänen veljensä häissä. Hän saavutti ensimmäisen suuren menestyksensä voittamalla poplaulukisan. Jo ensiesiintymisessä kuului Kaasin äänen karheus ja savuisuusselvennä, ja myöhemmin häntä vertailtiin Édith Piafiin ja Marlene Dietrichiin.
Kaas teki ensimmäiset aloitteensa musiikkialalla 13-vuotiaana, kun hän veljensä Egonin avulla allekirjoitti sopimuksen saarbrückeniläisen klubin Rumpelkammerin kanssa. Kaas käytti peitenimeä Pady Pax, jonka hän sai stiring-wendelsiläiseltä yhteyeeltä Pax Majorettes, jonka jäseniä hän ja hänen siskonsa Carine olivat. Seuraavien seitsemän vuoden aikana hän esiintyi myös Dob's Lady Killer -nimisen yhtyeen kanssa. Kuusitoistavuotiaana hän työskenteli mallina mallitoimistossa Metzissä. Kaasin ensimmäinen läpilyöntiyritys musiikkimaailmassa ei kuitenkaan onnistunut. Eräs tuottaja hylkäsi hänet väittämällä, että maailma ei tarvitse toista Mireille Mathieuta. Kaasin tuottaja oli tuolloin arkkitehti Bernard Schwartz.
Ura > Jalouse (1985-1987)

19-vuotias Kaas sai vihdoin 1985 ensimmäisen laulunsa julki. Se oli ranskalaisen näyttelijän Gérard Depardieun ansiota. Schwartz näki Kaasin laulavan Rumpelkammerissa Saarbrückenissä ja esitteli hänet lauluntekijä François Bernheimille. Bernheim oli työskennellyt Kaasin kanssa ja sai Depardieun tekemään laulajalle kappaleen. Depardieu valmisti siten Kaasin ensimmäisen singlen Jalouse (suom: 'mustasukkainen'), jonka on kirjoittanut Bernheim ja Depardieun vaimo Elisabeth. EMI julkaisi sinkun, mutta kappale ei menestynyt erityisemmin. Kaasin ja Depardieun tapaaminen oli kuitenkin yksi tärkeimmistä tapahtumista laulajattaren taiteellisen uran alkuvaiheessa.
Ura > Mademoiselle chante le blues (1987-1990)

Jalouse-kappaleen ja Bernheimin myötä ranskalainen lauluntekijä Didier Barbelivien tutustui Kaasiin. Hänen laulunsa Mademoiselle chante le blues (Suom: Neiti laulaa bluesia) oli Kaasin ensimmäisen suuri täysosuma. Sen julkaisi vuonna 1987 Polydor ja kappale nousi sijalle 7 Ranskan singlelistalla. Seuraavana vuonna nauhoitettiin Kaasin toinen single D'Allemagne (Suom: Saksasta), jonka on kirjoittanut Barbelivien ja Bernheim.
Pian sen jälkeen julkaistiin Kaasin ensimmäinen albumi Mademoiselle chante .... Se pysyi sijalla 2 Ranskan albumilistalla kaksi kuukautta, Top-10:ssä 64 viikkoa ja 118 viikkoa Top-100:ssa. Pian sen jälkeen levy myi kultaa Ranskassa (yli 100 000 myyty) ja kolmen kuukauden kuluttua platinaa (yli 350 000 myyty). Albumi myi myös platinaa Belgiassa ja Sveitsissä, ja kultaa Kanadassa. Yhteensä Mademoiselle chante ... on myynyt yli 3 miljoonaa kappaletta maailmanlaajuisesti. Samana vuonna Kaas voitti palkinnon Victoires de la musique -gaalassa, kategoriassa "vuoden uusi tulokas", joka on yksi Ranskan tärkeimpiä musiikkipalkintoja.
Vuonna 1989 Kaas koki traumaattisen henkilökohtaisen kokemuksen, kun hänen äitinsä sairastui syöpään ja kuoli. Nallekarhu, jonka Kaas lähetti tukeakseen äidin kipuja, seuraa nykyään laulajaa ympäri maailmaa maskottina.
Vuonna 1990 Kaas aloitti ensimmäisen maailmankiertueensa, joka kesti 16 kuukautta. Hän lauloi noin 750 000 fanille yli 196 konsertissa 12 maassa. Hän lauloi muun muassa päivittäin viikon ajan Olympiassa ja Zenithissä, jotka ovat Pariisin tunnetuimpia konserttisaleja. Konsertit myytiin loppuun neljä kuukautta ennen alkua. Kaas on myös antanut muita menestyksekkäitä konsertteja New Yorkissa ja Washington DCssä, USA:ssa. Kiertueen jälkeen Mademoiselle chante ... oli myynyt yli miljoona kappaletta Ranskassa ja saavutti timanttilevyn arvon. Kaas on myös saanut Goldene Europa-palkinnon, yksi Saksan suurimpia musiikkipalkintoja.
Ura > Scène de vie (1990-1993)

Vuonna 1990 Kaas vaihtoi levy-yhtiötä entisestä Polydorista CBS/Sonyiin. Cyril Prieur ja Richard Walter yhtiöstä Talent Sorcier Pariisissa, alkoivat työskennellä laulajan johtajina vuodesta 1987 lähtien. Prieur ja Walter edistivät merkittävästi laulajan menestystä ja Kaas pitää heitä edelleen "perheenään".
Uusi levy-yhtiö julkaisi Scène de vie-albumin (Suom: Kuvia elämässä) vuonna 1990. Se nousi Ranskan listaykköseksi ja pysyi siellä 10 viikkoa ja sai timanttiarvon, kuten Mademoiselle chante .... Laululla Rose Kennedy Kaas työskenteli jälleen Elisabeth Depardieun ja François Bernheimin kanssa. Tämä yhteistyö menestyi paremmin kuin Jalouse ja laulu nuosi sijalle 34 Ranskan singlelistalla. Laulu on omistettu Rose Kennedylle, Kennedy-klaanin matriarkka ja Yhdysvaltain presidentin John F. Kennedyn äiti.
Myös Scène de vie-kiertueella Kaas suoritti 210 konserttia 650 000 katsojan edessä 13 maassa, mukaan lukien Japani, Kanada ja Neuvostoliitto, jossa hän lauloi Moskovassa ja Leningradissa. Vuoden 1991 lopussa, Kaas julkaisi ensimmäisen live-albumin Carnet de scène (Suom: Muistoja), jonka kanssa hän saavutti suosiota omien fanipiirien ulkopuolella. 13 vuotta myöhemmin Sony julkaisi albumista myös live-DVD:n.
Vuonna 1991 Kaas sai vielä kaksi kansainvälisesti tunnettua musiikkipalkintoa, World Music Awardin ja Bambin. Seuraavana vuonna hän oli kolmas kategoriassa "Paras kansainvälinen naislaulaja"" ECHO Awardsissa, Kölnissä, Cherin (joka sai ensimmäisen palkinnon), Tina Turnerin, Madonnan ja Whitney Houstonin rinnalla, neljä suurinta naisnimeä musiikkimaailmassa.
Ura > Je te dis vous (1993-1995)

Kaasin albumi Je te dis vous (Suom: Minä teitittelen sinua) oli hänen lopullinen läpimurtonsa kansainvälisellä musiikkialalla. (Ranskassa on tavallista teititellä vähemmän tuttuja henkilöitä, hyvien tapojen mukaisesti käyttämällä kohteliaisuusmuotoa vous, mistä levyn nimi). Albumi myi 3 miljoonaa kappaletta 47 maassa, Suomi mukaan lukien. Robin Millar tuotti levyn Pete Townshendin Eel Pie-studiossa Lontoossa, Englannissa. Hän oli jo työskennellyt Saden ja Fine Young Cannibalsien kanssa. Yhdysvalloissa ja Isossa-Britanniassa levy julkaistiin nimellä Tour de Charme (ei saa sekoittaa hänen samannimisen live-levyn kanssa). Levyllä Kaas lauloi hänen ensimmäisen biisin saksaksi: Ganz und Gar (Suom: Todellakin). Levy sisältää myös kolme englanninkielistä kappaletta, mukaan lukien versio James Brownin laulusta It's A Man's World. Brittiläinen rock-muusikko Chris Rea säesti Kaasia kitaralla kappaleissa Out Of The Rain ja Ceux qui n'ont rien (Suom: Ne, joilla ei ole mitään).
Je te dis vous on Kaasin onnistunein albumi saksankielisessä maailmassa. Levy oli 2 viikkoa sijalla 11 ja pysyi 36 viikon ajan Top-100:ssa. Sveitsissä Kaas saavutti toisen sijan albumilistalla ja Ranskassa ensimmäisen sijan. Se oli hänen kolmas albumi, joka sai timanttiarvon. Kukaan muu ranskalainen naisartisti ei ollut pystynyt tekemään samaa ennen häntä. Je te dis vous-levy on kriitikoiden mielestä yksi parhaista nykyaikaisen chansonin albumeista, joissa ilmenevät tyylilajin tärkeimmät piirteet. Il me dit que je suis belle-singlellä (Suom: "Hän sanoo, että olen kaunis"), joka on Sam Brewskin (alias Jean-Jacques Goldmanin) käsialaa, Kaas saavutti toisen top-5 sijan Ranskassa. Remix-versio kappaleesta Reste sur moi (Suom: Pysy päälläni) nousi USA:n top-20 tanssilistalle.
Uusi maailmankiertue kattasi 19 maata. Kaas oli ensimmäinen länsimainen laulaja, joka vieraili Hanoissa, Vietnamissa, Vietnamin sodan jälkeen ja hän kiersi muun muassa Etelä-Koreassa, Japanissa, Kambodžassa ja Thaimaassa. Kiertueella hän myös järjesti hyväntekeväisyyskonsertin Tšernobylissä 30 000 katsojan edessä. Kaiken kaikkiaan hän lauloi 750 000 katsojan edessä 150 konsertissa. Vuonna 1994 julkaistiin toinen live-albumi Tour de Charme (Suom: Viehättävä kiertue), joka Carnet de scènen tapaan muokattiin live-DVD:ksi vuonna 2004.
Ura > Piano Bar (2001-2003)

Samana vuonna alkoi Kaasin elokuvaura elokuvalla And now ... Ladies and Gentlemen Jeremy Ironsin kanssa. Elokuvan ohjasi Claude Lelouch. Hänen levy-yhtiönsä julkaisi Best of-albumin Rien ne s'arrête (Suom: Mikään ei lopu). Koska se oli best-of, ainoastaan otsikko oli uusi.
Vuonna 2000 Kaas päätti muuttaa Zürichiin levy-yhtiönsä kanssa, jonka nimeksi tuli International Talent Consulting. Cyril Prieur ja Richard Walter pysyivät Kaasin rinnalla.
Elokuvan jälkeen julkaistiin albumi Piano bar By Patricia Kaas, joka ei oikeastaan ole elokuvan ääniraita, todellista soundtrackiä ei koskaan julkaistu. Piano Bar ... oli Kaasin ensimmäinen täysin englanninkielinen albumi, ja on kunnianosoitus suuria ranskalaisia chansonlaulajia kohtaan. Levy nousi sijalle 10 Ranskan listalla ja on hänen toiseksi parhaiten menestynyt albumi Saksassa, jossa levy nousi sijalle 12. Vuonna 2002 Kaas sai jälleen uuden Golden Europa-palkinnon.
The Piano Bar Livetour alkoi syyskuussa 2002 Ranskassa ja päättyi vasta huhtikuussa 2003. Kiertueeseen sisältyi kuusi loppuunmyytyä konserttia Yhdysvalloissa ja Kaas esiintyi myös Los Angelesissä, Chicagossa, San Franciscossa ja Detroitissa sekä Beacon Theatresissa Broadwayllä, New Yorkissa 6000 fanin edessä.
Ura > Sexe fort (2003-06)

1. joulukuuta 2003 julkaistiin albumi Sexe fort (Suom: Vahva sukupuoli). Levy nousi Ranskassa myyntilistalla yhdeksännelle sijalle. Jean-Jacques Goldman oli jälleen tehnyt joitakin kappaleita, kuten nyt C'est la Faute à la vie (Suom: Se on elämän vika).
8. joulukuuta 2003 Kaas sai Saksan liittotasavallan valtion kunniamerkin, hänen panoksesta Ranskan ja Saksan välisestä ystävyydestä. Kunnianosoitus, jonka saavuttaa vain muutama kansainvälinen taiteilija.
Kaasin seitsemäs maailmankiertue kesti vuoteen 2005 loppuun asti. Kaikkiaan hän esiintyi 25 maassa, kuten Kiinassa ja Venäjällä. Kaikissa maissa, hän teki 175 konserttia yli 500 000 katsojan edessä. Vaikka Sexe fort oli suhteellisen epäonnistunut, niin kiertue oli kuitenkin suuri menestys.
Ura > Kabaret ja maailmankiertue (2008- )

Sexe Fort -kiertueen jälkeen marraskuussa 2005 Kaas piti tauon vuoteen 2006 saakka, antamalla ainoastaan harvoja live-esityksiä. Helmikuussa 2008 Kaas julkaisi kappaleen Не позвонишь venäläisen bändin Uma2rman kanssa, joka saavutti suuren suosion Venäjällä.
Uusi albumi Kabaret julkaistiin joulukuussa 2008. Pian tämän jälkeen Kaas on jälleen uudella maailmankiertueella, esiintymällä Ranskassa, Saksassa, Venäjällä, Puolassa, Suomessa, Latviassa, Virossa ja monissa muissa maissa. Lisäneuvottelut ovat myös käynnissä muiden maiden kanssa, kuten Ukrainan, Azerbaidžanin, Unkarin ja Yhdysvaltojen kanssa.
Ura > Eurovision laulukilpailu

Patricia Kaas edusti Ranskaa Eurovision laulukilpailussa 2009 Moskovassa. Kaasin kannattajat ympäri maailmaa osallistuivat kansainväliseen kyselyyn, jossa he valitsivat suosikkikappaleensa artistin uudelta albumilta Kabaret. Kappale Et s'il fallait le faire keräsi ylivoimaisesti eniten ääniä ja valittiin näin ollen Kaasin ensimmäiseksi single-julkaisuksi ja lopulta hänen edustuskappaleekseen Eurovision laulukilpailuun.
Kyseinen kappale sai hyvää palautetta useissa lehdissä ja äänestyksissä sekä laajamittaisessa kyselyssä, jossa valtaosa äänestäjistä uskoi 62 % varmuudella laulajattaren mahdollisuuksiin voittaa kilpailu. Kaas sijoittui kilpailussa kahdeksanneksi 107 pisteellä.